چودھری غلام رضا

حاجی چودھری غلام رضا ضلع جھنگ کی علمی و ادبی شخصیت ہیں۔

 ولادت 
ان کی ولادت 15 جون 1939ء بمطابق 26 ربیع الثانی 1358ھ کو جھنگ میں ہوئی۔ ان کے والد کا نام چوہدری غلام رسول ہے۔

 تعلیم 
آپ بڑے ہی تعلیم یافتہ اور ادبی ذوق رکھنے والی شخصیت ہیں پوری زندگی علم کی خدمت اور علم کی طلب میں گزاری ان کی تعلیم ایم اے ( ایجوکیشنل پلاننگ اینڈ منیجمنٹ )۔ ایم ایڈ ہے۔ اس علم کی آبیاری اور اسے اگلی نسلوں تک پہنچانے میں طویل عمر صرف کی۔

 خدمات 
تعلیمی مراحل مکمل کرنے کے بعد محکمہ تعلیم سے وابستہ ہو گئے بحیثیت استاد خدمات سر انجام دیں اور آخر میں گورنمنٹ ہائی اسکول چنڈ بھروانہ (ضلع جھنگ)سے بطور سینئر ہیڈ ماسٹر ریٹائرڈ ہوئے۔ اس دوران بطور اسسٹنٹ ایجوکیشن آفیسر جھنگ ،ٹوبہ ٹیک سنگھ اور فیصل آباد بھی خدمات سر انجام دیں۔

 تصنیف و تالیف 
تصنیف و تالیف کا اعلیٰ ذوق رکھتے تھے اور زندگی کے آخری سالوں میں اسی میں مصروف و مشغول رہے ان کی کئی کتابیں طبع ہو چکی ہیں جن کی تفصیل یہ ہے ۔
 ذبحٌ عظیم: یہ واقعہ کربلا پر مشتمل کتاب ہے جس میں واقعات کربلا کا تاریخی پس منظرحالات و واقعات مستند احادیث اور تاریخی کتب سے لکھا ہے۔ اور آیت مبارکہ (وَفَدَيْنَاهُ بِذِبْحٍ عَظِيمٍ)کی تشریح اپنے نقطہ نظر سے پیش کرنے میں کوئی کسر باقی نہیں چھوڑی مختلف علمی حلقوں نے اس کی تعریف کی ہے۔
 چراغ راہ:اولیاء کرام کے حالات و واقعات پر مشتمل کتاب ہے(سادات شاہ جیونہ جھنگ کے حالات خصوصی طور پر قلمبند کیے گئے ہیں)
 تہمیم نسیم جھنگ سے شمیم نسیم حجاز تک المعروف حیات طالب: یہ انھوں نے اپنے برادر محترم چوہدری طالب حسین کے حالات زندگی پر کتاب لکھی ہے جو حج پر تشریف لے گئے اور وہاں پر ہی انتقال ہو گیا اور جنت الماوی میں مدفون ہوئے۔
 تاریخ آرائیاں:آرائیں قوم کی تاریخ و تفصیل۔
 ماہنامہ الراعی:نمائندہ فیصل آباد ڈویژنماہنامہ الراعی ،الراعی بلڈنگ موہنی روڈ لاہور
 اخبارات میں مضامین: وقتا فوقتا کئی اخبارات میں ان کے مضامین شائع ہوتے رہتے ہیں۔ خصوصی طور پر عرس حضرت شاہ جیونہ جو ہر سال 10،11،12 مئی کومنعقد ہوتا ہے کے موقع پرانکا ولی کامل حضرت محبوب عالم المعروف شاہ جیونہ بخاری قابل مطالعہ ہے۔
 چراغ فقر:اولیائے کرام کی زندگی پر کتاب ہے چراغ فقر، چوھدری غلام رضا ص 7،مخدوم ہاؤس شاہ جیونہ جھنگ

 وفات 
چوہدری غلام رضا کی وفات 30دسمبر 2021ء بروز جمعرات کو ہوئی اور جھنگ میں مدفون ہیں۔
 حوالہ جات 

زمرہ:1939ء کی پیدائشیں
زمرہ:ضلع جھنگ کی شخصیات
زمرہ:2021ء کی وفیات
زمرہ:جھنگ میں پیدا ہونے والی شخصیات
زمرہ:مصنفین
زمرہ:پنجاب کی شخصیات